## Pravilnik o statusu, ustrojstvu i financiranju Dubrovačkih ljetnih igara

### NN 81/2002 (9.7.2002.), Pravilnik o statusu, ustrojstvu i financiranju Dubrovačkih ljetnih igara

# MINISTARSTVO KULTURE

1329

Na teme­lju članka 44a. Zakona o kazalištima
(»Narodne novine«, br. 61/91, 50/95, 13/97 i 127/00), ministar kulture donosi

## PRAVILNIK

### O STATUSU, USTROJSTVU I FINANCIRANJU DUBROVAČKIH LJETNIH IGARA

Članak 1.

Ovim pravilnikom uređuju se pita­nja u
vezi sa statusom, us­troj­stvom i financira­njem Dubrovačkih ­ljetnih igara (u
da­lj­njem tekstu: Igre).

Članak
2.

Igre
su kazališna i glazbeno-scenska manifestacija od nacionalnog znače­nja i od
interesa za Republiku Hrvatsku.

Igre
se održavaju u Dubrovniku, u pravilu od 10. srp­nja do 25. kolovoza.

Članak
3.

Sredstva
za ostvariva­nje programa Igara osiguravaju se u državnom proračunu, u proračunu
Dubrovačko-neretvanske županije, u proračunu Grada Dubrovnika, te iz prihoda
ostvarenih djelatnošću Igara, sponzorstava, zaklada, fundacija, darova i iz
drugih izvora u skladu sa zakonom.

Članak
4.

Radi
uprav­lja­nja Igrama osniva se Vijeće Dubrovačkih ­ljetnih igara (u da­lj­njem
tekstu: Vijeće).

Vijeće
ima devet članova.

Članovi
Vijeća po položaju su ministar kulture, župan Dubro­vačko-neretvanske županije,
gradonačelnik Grada Dubrovnika, in­ten­­dant Igara i pomoćnici intendanta.

Tri
člana Vijeća imenuje ministar kulture iz reda javnih kulturnih djelatnika, na
dvije godine.

Članak
5.

Vijeće
razmatra umjetničku koncepciju Igara, te na prijedlog intendanta Igara donosi
program Igara s financijskim planom i prati ­nje­govo ostvariva­nje.

Intendant
Igara i ravnate­lj javne ustanove »Dubrovačke ­ljetne igre«, koja obav­lja
poslove organizira­nja i održava­nja Igara, obvezni su prisustvovati sjednicama
Vijeća.

Članak
6.

Intendant
Igara zastupa i predstav­lja Igre, predlaže umjetnički program, osmiš­ljava i
predlaže umjetničku i programsku politiku Igara te je odgovoran za ostvariva­nje
programa Igara.

Ministar
kulture na teme­lju javnoga natječaja, a na prijedlog Vijeća, imenuje
intendanta Igara na vrijeme od dvije godine.

Intendant
Igara imenuje se najkasnije 8 mjeseci prije održava­nja Igara.

Najkasnije
devet mjeseci prije održava­nja Igara Vijeće može predložiti ministru kulture
da bez provođe­nja natječajnog postupka imenuje postojeće­g intendanta na
vrijeme od još dvije godine.

Članak 7.

Intendant Igara ima pravo predlagati
imenova­nje najviše dva pomoćnika intendanta. Pomoćnike intendanta imenuje
ministar kulture uz prethodno miš­lje­nje Vijeća.

U
ostvariva­nju zadaće intendantu Igara pomažu pomoćnici za dramski i glazbeni
program koji su odgovorni za realizaciju programa u svom djelokrugu.

Članak
8.

O
ostvariva­nju programa Igara intendant podnosi izvješće Vijeću u roku od 60
dana od dana završetka Igara.

Nakon
rasprave i donoše­nja odluke o izvješću Vijeće ga pros­ljeđuje ministru
kulture, Gradskom vijeću Grada Dubrovnika i Skupštini Dubrovačko-neretvanske županije.

Ako
Vijeće ne prihvati izvješće može predložiti ministru kulture razrješe­nje
intendanta Igara i ­nje­govih pomoćnika, te može predložiti Gradskom vijeću
Grada Dubrovnika da razriješi ravnate­lja javne ustanove »Dubrovačke ­ljetne
igre«.

Članak
9.

Organizacijske,
administrativno-stručne, financijske, tehničke i druge poslove u vezi s radom,
djelova­njem i organizira­njem Igara obav­lja javna ustanova »Dubrovačke ­ljetne
igre«.

Članak
10.

Članove
Vijeća imenovat će ministar kulture, u roku 30 dana od dana stupa­nja na snagu
ovoga pravilnika.

Članak
11.

Danom
stupa­nja na snagu ovoga Pravilnika prestaje važiti Pravilnik o statusu,
ustrojstvu i financira­nju Dubrovačkog ­ljetnog festivala (»Narodne novine«,
br. 60/94).

Članak
12.

Ovaj
pravilnik stupa na snagu osmog dana od dana objave u »Narodnim novinama«.

Klasa: 612-03/02-01-151
Urbroj: 532-03-3/10-02-01
Zagreb, 3. srp­nja 2002.

Ministar
**dr. sc. Antun Vujić, v. r.**

Pravilnik, NN 81/2002-1329